**Басқаларды айыптауды тоқтатудың керемет себебі**

***«Менің сенімділігімді сендер тексеріп, бағалайсыңдар ма, әлде осы дүниелік басқа мекеме ме, оған қам жемеймін, өзіме-өзім де баға қоймаймын. 5Сондықтан уақыты келместен бұрын айыптауға асықпай, Иеміздің қайта оралуын күтіңдер! Ол әзірше қараңғыға жасырылғанды әшкерелеп, жүрегіміздің ой-ниеттерін ашып көрсетеді. Сол кезде Құдай әрқайсымызға лайықты мақтауын береді.»***

***(Қорынттықт. 1-хат 4:3,5)***

Басқаларды сынау, айыптау – кез келген адамның сүйікті ісі.

Белгілі бір Оңтүстік-Шығыс Азия ертегісінде, бір ерлі-зайыпты жұп жаңа ауданға қоныс аударған екен. Бір күні таңертең олар таңғы ас ішіп отырғанда, әйел көршісінің сыртта кір іліп тұрғанын байқайды. Ол: "Іліп жатқан киімдері таза емес сияқты. Ол дұрыс жууды білмейтін шығар. Мүмкін оған жақсырақ сабын керек шығар" деді. Күйеуі жай ғана үнсіз бақылады. Сөйтіп бұл жағдай бірнеше рет қайталанды.

Бір күні әйел әдемі тап–таза жуылған киімдерді көріп таңғалып, көршісінің ақыры дұрыс жууды үйреніп алғанын айтып, оған мұны кім үйретті екен деп ойланып қалады.

Сол кезде, күйеуі: «Мен бүгін таңертең ерте тұрып, терезелерімізді жудым», - деп жауап береді.

Басқаларды сынау, оларды айыптау бізге оңай келеді. Оған қоса, біз басқалардың біз туралы не ойлайтынына да қатты алаңдаймыз. Бірақ Жаңа өсиеттің көп бөлігін жазған адам осы мәселе туралы таң қаларлықтай жауап берді. Елші Пауыл: «Менің сенімділігімді сендер тексеріп, бағалайсыңдар ма, әлде осы дүниелік басқа мекеме ме, оған қам жемеймін, өзіме-өзім де баға қоймаймын. 4Өзімді айыптайтын ешқандай қылығым есімде жоқ, алайда бұл мінсіз екеніме жеткілікті дәлел бола алмайды. Себебі мені тексеріп, бағалайтын — Иеміздің Өзі.» деген еді. (Қорынттықтарға 1-хат 4:3-4).

Пауыл сөзін былай деп жалғастырды: «Сондықтан уақыты келместен бұрын айыптауға асықпай, Иеміздің қайта оралуын күтіңдер! Ол әзірше қараңғыға жасырылғанды әшкерелеп, жүрегіміздің ой-ниеттерін ашып көрсетеді. Сол кезде Құдай әрқайсымызға лайықты мақтауын береді.» (Қорынттықтарға 1-хат 4:5).

Құдай басқаларды айыптамайтындарды, үкім шығару міндетін Өзіне тапсырғандарды жарылқағысы келеді.